ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 29.05.1997 
COM(97) 247 τελικό 
97/0154(SYN) 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΠΡΟΣ ΤΟ ΣΥΜΒΟΥΛΙΟ. ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ 
ΕΥΡΩΠΑΪΚΟ ΝΟΜΙΣΜΑΤΙΚΟ ΙΔΡΥΜΑ 
ΟΝΟΜΑΣΤΙΚΗ ΑΞΙΑ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΤΩΝ ΚΕΡΜΑΤΩΝ ΣΕ 
ΕΥΡΩ 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για την ονομαστική αξία και τις τεχνικές προδιαγραφές των κερμάτων σε^ευρο 
(υποβληθείσα από την Επιτροπή) 

1. Εισαγωγή 
Από την 1η Ιανουαρίου 1999, το ευρώ θα γίνει το ενιαίο νόμισμα των 
συμμετεχόντων κρατών μελών. Οι συναλλαγματικές ισοτιμίες μεταξύ των 
συμμετεχόντων νομισμάτων θα καθοριστούν αμετάκλητα από την 1η Ιανουαρίου 
1999 και μία και μόνο αρχή, η Ευρωπαϊκή Κεντρική Τράπεζα, θα καθορίζει τη 
νομισματική πολιτική του ευρώ. Τα χαρτονομίσματα και τα κέρματα σε ευρώ θα 
αρχίσουν να κυκλοφορούν το αργότερο από την 1η Ιανουαρίου 2002. 
Η επιλογή των τεχνικών προδιαγραφών (μέγεθος, μορφή, χρώμα, μεταλλική 
σύνθεση, στεφάνη, κ.τ.λ.) και της ονομαστικής αξίας των κερμάτων θα γίνει από το 
Συμβούλιο, στο βαθμό που αυτό είναι αναγκαίο για να εξασφαλιστεί η ομαλή 
κυκλοφορία τους στην Κοινότητα. Οι προπαρασκευαστικές εργασίες για τις 
τεχνικές προδιαγραφές άρχισαν το 1992 όταν μια ομάδα εργασίας (χποτελούμενη 
από τους διευθυντές των νομισματοκοπείων των κρατών μελών έλαβε από τους 
υπουργούς οικονομικών την εντολή να μελετήσει τις διάφορες δυνατότητες και, εν 
συνεχεία, να υποβάλει ολοκληρωμένη πρόταση. Με βάση τις τεχνικού περιεχομένου 
εργασίες που πραγματοποιήθηκαν από τους διευθυντές των νομισματοκοπείων και 
αφού ζήτησε τη γνώμη πολλών ομάδων καταναλωτών, η Ευρωπαϊκή Επιτροπή 
υποβάλλει τώρα πρόταση στο Συμβούλιο, με τη μορφή κανονισμού, σύμφωνα με το 
άρθρο 105 Α, παράγραφος 2, της Συνθήκης. 
Η Επιτροπή προτείνει να θεσπισθεί αυτός ο κανονισμός στο στάδιο αυτό, στο 
πλαίσιο της διαδικασίας που χρησιμοποιείται και για τη θέσπιση άλλων 
κανονισμών που συνδέονται με την εισαγωγή του ενιαίου νομίσματος προκειμένου 
να λάβει από τώρα την απαιτούμενη πολιτική έγκριση που θα καταστήσει την 
επίσημη θέσπιση του κανονισμού από το Συμβούλιο μια απλή τυπική πράξη. Η 
Επιτροπή επιδιώκει να εξασφαλίσει την έγκριση του σχεδίου κανονισμού σε 
πολιτικό επίπεδο στο πλαίσιο της συνεδρίασης του Ευρωπαϊκού Συμβουλίου που 
θα πραγματοποιηθεί στο Άμστερνταμ τον Ιούνιο του 1997. Τα επόμενα στάδια της 
διαδικασίας λήψης αποφάσεων (συνεργασία με το Ευρωπαϊκό Κοινοβούλιο 
σύμφωνα με το άρθρο 189Γ και διαβούλευση του ΕΝΙ) θα λάβουν χώρα με τον ίδιο 
ανεπίσημο τρόπο, πράγμα που θα επιτρέψει να αρχίσει η παραγωγή των κερμάτων 
πριν από την έναρξη ισχύος του κανονισμού. 
Αυτό που προέχει είναι να εγκριθεί το συντομότερο δυνατόν σε πολιτικό επίπεδο η 
σχετική διαδικασία. Το Ευρωπαϊκό Συμβούλιο της Μαδρίτης του Δεκεμβρίου του 
1995 συμφώνησε ότι τα κέρματα σε ευρώ θα εισαχθούν το αργότερο την 1η 
Ιανουαρίου 2002. Δεν αποκλείεται η έκδοση τραπεζογραμματίων και κερμάτων 
πριν από την ημερομηνία αυτή. Οι διευθυντές των νομισματοκοπείων θεωρούν ότι 
θα χρειαστούν τρία χρόνια για την παραγωγή των κερμάτων στις απαιτούμενες 
ποσότητες. Η διαδικασία για την προκήρυξη διαγωνισμού όσον αφορά τις 
ποσότητες ακατέργαστου μετάλλου πρέπει να αρχίσουν τουλάχιστον τρεις μήνες 
πριν από την έναρξη της παραγωγής και, προκειμένου να προετοιμαστούν τα 
απαιτούμενα υλικά για τα ακατέργαστα μεταλλικά τεμάχια, οι τεχνικές 
προδιαγραφές πρέπει να είναι γνωστές τουλάχιστον έξι μήνες νωρίτερα. 
Η ολοκληρωμένη πρόταση επισυνάπτεται στο παράρτημα 1. Οι αρχές που τη 
διέπουν είναι οι ακόλουθες: η αναγνώριση και η χρήση των κερμάτων πρέπει να 
είναι εύκολη, να είναι αποδεκτά από όλες της μείζονος σημασίας ομάδες χρηστών 
και να παρουσιάζουν τις απαιτούμενες εγγυήσεις. Για την επίτευξη όλων αυτών 
των ενίοτε αντιφατικών στόχων πρέπει να ζητηθεί επανειλημμένως η γνώμη των 
ομάδων χρηστών. 
2. Ονομαστική αξία 
Προβλέπονται οκτώ ονομαστικές αξίες (1,2,5,10,20 και 50 λεπτά και 1 και 2 ευρώ). 
Αυτές οι ονομαστικές αξίες επελέγησαν σε συμφωνία με το ΕΝΙ. Στόχος είναι να 
προταθεί μία σειρά η οποία, σε συνδυασμό με τη σειρά των τραπεζογραμματίων 
(από 5 έως 500 ευρώ), θα διευκολύνει κατά το δυνατόν τις πληρωμές τοις 
μετρητοίς. 
3. Χαρακτηριστικά που θα συμβάλλουν στην δια της αφής αναγνώριση των 
κερμάτων 
Αυτό που έχει ζωτική σημασία είναι τα κέρματα να μπορούν να χρησιμοποιούνται 
και να αναγνωρίζονται με ευκολία. Η σειρά των κερμάτων υποδιαιρείται σε τρεις 
κατηγορίες που διακρίνονται μεταξύ τους από τη μορφή, το βάρος, το χρώμα και 
το πάχος. Η αναγνώριση των κερμάτων από όλους τους χρήστες, και ειδικότερα 
από τους τυφλούς και τους έχοντες ασθενή όραση θα διευκολυνθεί χάρη σε πολλά 
νεωτεριστικά χαρακτηριστικά: 
διαφορές στη στεφάνη για κάθε ζεύγος διαδοχικών κερμάτων· 
οδόντωση στη στεφάνη των κερμάτων των 2 λεπτών· 
μη ομαλή κυκλική στεφάνη στο κέρμα των 20 λεπτών (σχήμα ονομαζόμενο 
«ισπανικό άνθος»). 
4. Επιλογή του μετάλλου 
Η επιλογή του μετάλλου έχει σημαντικό αντίκτυπο στην ασφάλεια και στη δημόσια 
υγεία. Τα περισσότερα κράτη μέλη χρησιμοποιούν νικέλιο στη σύνθεση των 
κερμάτων τους (περίπου 75% των κερμάτων). Το 1994, το Συμβούλιο και το 
Ευρωπαϊκό Κοινοβούλιο θέσπισαν μια οδηγία (94/27/ΕΚ) η οποία περιορίζει τη 
χρησιμοποίηση νικελίου σε ορισμένα προϊόντα λόγω του γεγονότος ότι κάτω από 
ορισμένες συνθήκες μπορεί να προκαλέσει αλλεργίες. Μολονότι τα κέρματα 
αποκλείονται από το πεδίο εφαρμογής της εν λόγω οδηγίας, ορισμένα κράτη μέλη 
χρησιμοποιούν ήδη κράματα χωρίς νικέλιο για την κατασκευή των κερμάτων τους 
για λόγους δημόσιας υγείας. Για το σκοπό αυτό θα ήταν επιθυμητό να περιοριστεί 
η περιεκτικότητα σε νικέλιο των κερμάτων όταν υιοθετηθούν τα νέα μεταλλικά 
νομίσματα. Κατά συνέπεια, 6 από τα 8 κέρματα δεν περιέχουν καθόλου νικέλιο. 
Μόνο τα κέρματα του 1 και των 2 ευρώ που αντιπροσωπεύουν 8% της συνολικής 
ποσότητας των κερμάτων θα περιέχουν μικρή ποσότητα νικελίου. 
Λόγω της υψηλής τους αξίας, τα κέρματα του 1 και των 2 ευρώ πρέπει να 
περιλαμβάνουν πρόσθετα χαρακτηριστικά ασφαλείας έτσι ώστε να περιοριστούν οι 
δυνατότητες παραχάραξης: αφενός, αυτά τα κέρματα αποτελούνται από δύο 
χρώματα και, αφετέρου, στην κατασκευή τους θα χρησιμοποιηθεί η ονομαζόμενη 
τεχνική επάλληλων στρωμάτων, δηλαδή κάθε κέρμα θα αποτελείται από τρία 
στρώματα. Αν έπρεπε να συνδυαστούν αυτά τα χαρακτηριστικά με την απουσία 
νικελίου, οι δοκιμές, οι προσαρμογές και η ανάπτυξη της διαδικασίας παραγωγής 
θα καθιστούσαν δυσχερή την τήρηση της προθεσμίας που έχει καθοριστεί για την 
εισαγωγή των κερμάτων σε ευρώ, δηλαδή το αργότερο από την 1η Ιανουαρίου 2002. 
Ωστόσο, για λόγους δημόσιας υγείας, η Επιτροπή θα χρησιμοποιήσει το έργο 
CRAFT του τέταρτου προγράμματος πλαισίου για τη χρηματοδότηση 
συμπληρωματικής έρευνας με αντικείμενο την επεξεργασία μετάλλων έτσι ώστε να 
εξουδετερωθεί η αλλεργιογόνος δράση του νικελίου. Η Επιτροπή θα ζητήσει τη 
γνώμη της επιστημονικής επιτροπής τοξικότητας και οικοτοξικότητας των χημικών 
ενώσεων και θα αξιολογήσει τα αποτελέσματα. 
5. Διαβουλεύσεις 
Πραγματοποιήθηκαν εκτεταμένες διαβουλεύσεις με τους κυριότερους χρήστες, 
ιδίως με την ομάδα εργασίας για το «ευρώ», την επιτροπή καταναλωτών 
(συμπεριλαμβανομένων των τυφλών και των ατόμων με ασθενή όραση) καθώς και 
με τους αντιπροσώπους της βιομηχανίας μηχανημάτων αυτόματης διανομής. 
6. Παραστάσεις 
Οι παραστάσεις που θα φέρουν οι δύο όψεις των κερμάτων επιλέγονται με 
διαφορετική διαδικασία. Στο πλαίσιο των αρμοδιοτήτων τους, τα κράτη μέλη 
αποφάσισαν ότι τα κέρματα θα έχουν μια κοινή όψη στην οποία θα παρουσιάζεται 
ένα ευρωπαϊκό θέμα και η αξία, και μία όψη στην οποία θα εμφανίζεται ένα εθνικό 
σύμβολο περιστοιχισμένο από τους δώδεκα αστέρες της Ένωσης. Το κάθε κράτος 
μέλος μπορεί να επιλέξει ελεύθερα την παράσταση της εθνικής όψης του κέρματος. 
Για την επιλογή της κοινής όψεως έχει προκηρυχθεί ευρωπαϊκός διαγωνισμός του 
οποίου το συντονισμό έχει αναλάβει η Επιτροπή. Το καλύτερο σχέδιο θα επιλεγεί 
από το Ευρωπαϊκό Συμβούλιο που θα πραγματοποιηθεί στο Άμστερνταμ τον 
Ιούνιο του 1997 και θα αποκαλυφθεί στο κοινό ύστερα από σύντομο χρονικό 
διάστημα. 

ΑΙΤΙΟΛΟΓΙΚΗ ΑΙΤΗΣΗ 
ΕΙΣΑΓΩΓΗ - ΓΕΝΙΚΕΣ ΠΑΡΑΤΗΡΗΣΕΙΣ 
Κύριοι στόχοι των προτάσεων 
Σύμφωνα με το άρθρο 105 Α, παράγραφος 2, της συνθήκης, τα κράτη 
μέλη είναι αρμόδια για την έκδοση των κερμάτων. Ωστόσο, το 
Συμβούλιο μπορεί να θεσπίσει μέτρα για την εναρμόνιση της 
ονομαστικής αξίας και των τεχνικών προδιαγραφών των κερμάτων 
στο βαθμό που είναι απαραίτητος για την ομαλή κυκλοφορία τους 
μέσα στην Κοινότητα. 
Το Ευρωπαϊκό Συμβούλιο που πραγματοποιήθηκε στη Μαδρίτη το 
Δεκέμβριο του 1995 συμφώνησε ότι τα κέρματα σε ευρώ θα 
κυκλοφορήσουν το αργότερο την 1η Ιανουαρίου 2002. Δεν 
αποκλείστηκε η δυνατότητα να κυκλοφορήσουν τα κέρματα πριν από 
αυτήν την ημερομηνία. Οι διευθυντές των νομισματοκοπείων των 
κρατών μελών θεωρούν ότι απαιτούνται τρία χρόνια για την 
παραγωγή των κερμάτων σε ευρώ στις απαιτούμενες κατά την 
ημερομηνία εισαγωγής τους ποσότητες. Τα τεχνικά χαρακτηριστικά 
των κερμάτων σε ευρώ πρέπει να είναι γνωστά τουλάχιστον ένα 
χρόνο πριν από την έναρξη της παραγωγής τους για να καταστεί 
δυνατή η προκύρηξη διαγωνισμών για την προμήθεια των 
ακατέργαστων μεταλλικών τεμαχίων. 
Το άρθρο 105 Α, παράγραφος 2, θα τεθεί σε εφαρμογή από την 
έναρξη του τρίτου σταδίου της οικονομικής και νομισματικής ένωσης. 
Σύμφωνα με τη συνθήκη, η απόφαση θα ληφθεί από τα συμμετέχοντα 
κράτη μέλη. 
Η Επιτροπή προτείνει να θεσπισθεί ο κανονισμός στο στάδιο αυτό 
προκειμένου να επιτευχθεί εγκαίρως πολιτική συμφωνία η οποία θα 
καταστήσει την επίσημη έκδοση του κανονισμού μια απλή τυπική 
διαδικασία. 
Η πρόταση κανονισμού του Συμβουλίου αποσκοπεί στη θέσπιση 
εναρμονισμένων τεχνικών προδιαγραφών για την πρώτη σειρά 
κερμάτων σε ευρώ προκειμένου να εξασφαλιστεί η ομαλή κυκλοφορία 
τους στην Κοινότητα. 
Οι προτεινόμενες προδιαγραφές καθορίστηκαν κατά τρόπο ώστε τα 
κέρματα να μπορούν να χρησιμοποιούνται και να αναγνωρίζονται με 
ευκολία, να είναι αποδεκτά από τις κυριότερες ομάδες χρηστών και 
να παρουσιάζουν όλες τις απαιτούμενες εγγυήσεις. 
ς 
2. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΑ ΑΡΘΡΑ ΤΗΣ ΠΡΟΤΑΣΗΣ 
ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ Ι ΙΑ ΤΙΣ ΟΝΟΜΑΣΠΚΕΣ ΑΞΙΕΣ 
ΚΑΙ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΤΩΝ ΚΕΡΜΑΤΩΝ ΣΕ ΕΥΡΩ 
Αρθρο 1 
Το άρθρο 1 ορίζει τις ονομαστικές αξίες και τα τεχνικά 
χαρακτηριστικά των οκτώ κερμάτων σε ευρώ. 
Οι ονομαστικές αξίες καθορίστηκαν κατά τρόπο ώστε να μην 
παρουσιάζει δυσχέρειες η πληρωμή τοις μετρητοίς οποιουδήποτε 
ποσού εκφρασμένου σε ευρώ και σε λεπτά. 
Η διάμετρος και το βάρος των προτεινόμενων κερμάτων αυξάνονται 
ανάλογα με την ονομαστική τους αξία. 
Η διάμετρος, το πάχος και το βάρος είναι αλληλεξαρτώμενες 
μεταβλητές, που συνδέονται με τη σύνθεση του κέρματος. Μια αλλαγή 
στην επιλογή του υλικού θα μπορούσε συνεπώς να μεταβάλει τη μία 
τουλάχιστον από αυτές τις μεταβλητές. 
Τα προτεινόμενα σχήματα, χρώματα και οδοντώσεις στη στεφάνη 
αποσκοπούν στη διευκόλυνση της αναγνώρισης των κερμάτων. 
Η σύνθεση και οι παραστάσεις στη στεφάνη διασφαλίζουν τα κέρματα 
από παραχάραξη. 
Αρθρο 2 
Το άρθρο 2 ορίζει την ημερομηνία ενάρξεως ισχύος του κανονισμού. 
Ο κανονισμός θα αρχίσει να ισχύει από την 1η Ιανουαρίου 1999. 
Πρόταση 
ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ (ΕΚ) 
για την ονομαστική αξία και τις τεχνικές προδιαγραφές των κερμάτων σε ευρώ 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκή Ένωσης και ιδίως το άρθρο 105 Α, 
παράγραφος 2, 
την πρόταση της Επιτροπής, 
τη γνώμη της Ευρωπαϊκής Κεντρικής Τράπεζας, 
σε συνεργασία με το Ευρωπαϊκό Κοινοβούλιο, 
εκτιμώντας: 
(1) ότι κατά τη συνεδρίαση του Ευρωπαϊκού Συμβουλίου της Μαδρίτης στις 15 
και 16 Δεκεμβρίου 1995, υιοθετήθηκε η διαδικασία μετάβασης στο ενιαίο 
νόμισμα και προβλέφθηκε ότι τα κέρματα σε ευρώ θα κυκλοφορήσουν το 
αργότερο από την 1η Ιανουαρίου 2002· 
(2) ότι το άρθρο 105 Α, παράγραφος 2, της συνθήκης ορίζει ότι «τα κράτη μέλη 
μπορούν να εκδίδουν κέρματα, η ποσότητα των οποίων τελεί υπό την 
έγκριση της ΕΚΤ. Το Συμβούλιο, αποφασίζοντας με τη διαδικασία του 
άρθρου 109 Γ και μετά από διαβούλευση με την ΕΚΤ, μπορεί να θεσπίσει 
μέτρα για την εναρμόνιση της ονομαστικής αξίας και των τεχνικών 
προδιαγραφών όλων των κερμάτων που πρόκειται να κυκλοφορήσουν, στο 
βαθμό που είναι απαραίτητος για την ομαλή κυκλοφορία τους μέσα στην 
Κοινότητα»· 
(3) ότι το Ευρωπαϊκό Νομισματικό Ίδρυμα ανέφερε ότι θα κυκλοφορήσουν 
τραπεζογραμμάτια σε ευρώ με ονομαστική αξία από 5 έως 500 ευρώ· ότι η 
ονομαστική αξία των τραπεζογραμματίων και των κερμάτων πρέπει να 
διευκολύνει τις πληρωμές τοις μετρητοίς ποσών σε ευρώ και σε λεπτά· 
(4) ότι οι διευθυντές των νομισματοκοπείων της Ευρωπαϊκής Κοινότητας 
έλαβαν από τη νομισματική επιτροπή την εντολή να μελετήσουν και να 
υποβάλουν ολοκληρωμένη πρόταση σχετικά με το ενιαίο ευρωπαϊκό 
σύστημα μεταλλικών νομισμάτων· ότι υπέβαλαν σχετική πρόταση το 
Νοέμβριο του 1996 και εν συνεχεία αναθεωρημένη πρόταση το Φεβρουάριο 
του 1997 στην οποία αναφέρονται οι ονομαστικές αξίες και οι τεχνικές 
προδιαγραφές (διάμετρος, πάχος, βάρος, σύνθεση και στεφάνη) των νέων 
κερμάτων σε ευρώ. 
τ 
(5) ότι ζητήθηκε η γνώμη των ενώσεων καταναλωτών, της ευρωπαϊκής ενώσεως 
τυφλών καθώς και των αντιπροσώπων της βιομηχανίας κατασκευής 
μηχανημάτων αυτόματης διανομής για να ληφθούν υπόψη οι ειδικές ανάγκες 
σημαντικών κατηγοριών χρηστών των κερμάτων· ότι για να εξασφαλιστεί η 
ομαλή μετάβαση προς το ευρώ και να διευκολυνθεί η αποδοχή των νέων 
κερμάτων από τους χρήστες πρέπει να εξασφαλιστεί η εύκολη διάκριση 
μεταξύ των κερμάτων χάρη στα οπτικά χαρακτηριστικά τους και σε 
χαρακτηριστικά που θα συμβάλουν στην δια της αφής τους αναγνώριση· 
(6) ότι απαιτούνται ειδικά χαρακτηριστικά ασφαλείας για να περιοριστεί η 
δυνατότητα παραχάραξης των κερμάτων του 1 και των 2 ευρώ λόγω της 
υψηλής τους αξίας · ότι η χρήση της τεχνικής βάσει της οποίας τα νομίσματα 
αποτελούνται από τρία στρώματα και ο συνδυασμός δύο διαφορετικών 
χρωμάτων στο κέρμα θεωρούνται τα πλέον αποτελεσματικά χαρακτηριστικά 
ασφάλειας που είναι διαθέσιμα τη στιγμή αυτή· 
(7) ότι το 1994 το Συμβούλιο και το Ευρωπαϊκό Κοινοβούλιο εξέδωσαν οδηγία 
(94/27/ΕΚ) με την οποία περιορίζεται η χρησιμοποίηση του νικελίου σε 
ορισμένα προϊόντα εξαιτίας των αλλεργιών που μπορεί να προκαλέσει κάτω 
από ορισμένες συνθήκες· ότι τα κέρματα δεν καλύπτονται από την εν λόγω 
οδηγία· ότι ορισμένα κράτη μέλη χρησιμοποιούν ωστόσο ήδη κράμα χωρίς 
νικέλιο ονομαζόμενο "Nordic Gold" στην κοπή των κερμάτων τους για 
λόγους δημόσιας υγείας· ότι θα ήταν σκόπιμο να μειωθεί η περιεκτικότητα 
νικελίου των στα νέα μεταλλικά νομίσματα. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άοθρο 
Η πρώτη σειρά κερμάτων σε ευρώ περιλαμβάνει οκτώ νομισματικές αξίες 
από 1 λεπτό έως 2 ευρώ με τις εξής οι τεχνικές προδιαγραφές: 
ί 
Ονομαστική 
αξία 
(ευρώ) 
2 
1 
0.50 
0.20 
0.10 
0.05 
0.02 
0.01 Διάμετρος 
σε χιλιοστά 
25.75 
23.25 
24.25 
22.25 
19.75 
21.75 
18.75 
16.25 Πάχος 
σε 
χιλιοστά 
1.95 
2.125 
1.69 
1.63 
1.51 
1.41 
1.36 
1.32 Βόρος 
σε γραμ. 
8.5 
7.5 
7 
5.7 
4.1 
3.9 
3 
2.2 Σχήμα 
Κυκλικό 
Κυκλικό 
Κυκλικό 
Χωρίς 
ομαλή 
κυκλική 
στεφάνη 
Κυκλικό 
Κυκλικό 
Κυκλικό 
Κυκλικό Χρώμα 
Εξωτ. 
δακτύλιος: 
λευκό 
Εσωτ. 
δακτύλιος: 
κίτρινο 
Εξωτ. 
δακτύλιος: 
κίτρινο 
Εσωτ. 
δακτύλιος: 
λευκό 
Κίτρινο 
Κίτρινο 
Κίτρινο 
Χαλκόχρωμο 
Χαλκόχρωμο 
Χαλκόχρωμο Σύνθεση 
Χαλκός-Νικέλιο 
(Cu75Ni25) 
τρία στρώματα 
Νικέλιο-
Ορείχαλκος/ 
Νικέλιο/Ν ικέλιο-
Ορείχαλκος 
CuZn20Ni5/Ni"l2/ 
CuZn2()Ni5 
Νικέλιο-
Ορείχαλκος 
(CuZn2()Ni) 
τρία στρώματα 
Cu75Ni25/Ni7/C 
u75Ni25 
Κράμα «Nordic 
Gold» 
Cu89A15Zn5Snl 
Κράμα «Nordic 
Gold» 
Cu89A15Zn5Snl 
Κράμα «Nordic 
Gold» 
Cu89A15Zn5Snl 
Επιχαλκωμένος 
χάλυβας 
Επιχαλκωμενος 
χάλυβας 
Επιχαλκωμένος 
χάλυβας Στεφάνη 
Με 
παραστά­
σεις 
Λεπτή 
οδόντωση 
Διακεκο-
μένη 
οδόντωση 
Αραιή 
οδόντωση 
Απλή 
Αραιή 
οδόντωση 
Λεία 
Λεία με 
περιφερει­
ακή 
αυλάκωση 
Λεία 
Άρθρο 2 
Ο παρών κανονισμός αρχίζει να ισχύει από την 1η Ιανουαρίου 1999. 
<? 
ISSN 0254-1483 
COM(97) 247 τελικό 
ΕΓΓΡΑΦΑ 
GR 09 ίο 
Αριθ. καταλόγου : CB-CO-97-263-GR-C 
ISBN 92-78-20779-9 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο